15/12/2014 | Administración LocalMancomunidades
Mancomunidade de Concellos Serra do Barbanza
Anuncio aprobación definitiva RPT

A Xunta da Mancomunidade de Concellos da Serra do Barbanza, na sesión de 19 de novembro de 2014 acordou a aprobación inicial da súa Relación de Postos de Traballo. Finalizado o período de exposición pública, e sendo que non se presentaron reclamacións, o acordo inicial enténdese elevado a definitivo. De conformidade co establecido no artigo 127 do Real Decreto Lexislativo 781/1986, de 18 de abril, polo que se aproba o Texto Refundido das disposicións legais vixentes en materia de réxime local, por medio do presente anuncio, procédese á publicación íntegra da mencionada relación de postos de traballo. A Relación de Postos de Traballo existentes na Mancomunidade de Concellos da Serra do Barbanza, organizados por áreas, coa descricións das súas funcións, dos requisitos mínimos (ampliables nas correspondentes convocatorias) que se esixen para ocupar os postos de traballo e demáis características esenciais, é a seguinte: – Características esenciais: persoal funcionario – Adscrición: Área de Secretaría e Área de Intervención – Funcións: • Funcións públicas de Secretaría, comprensiva da fe pública e o asesoramento legal preceptivo incluídas no R. D. 1174/87, do 18 de setembro. • Funcións públicas de Intervención: incluídas no R. D. 1174/87, do 18 de setembro, que se agrupan en: • Fiscalización interna: de todo acto, documento ou expediente que dé lugar ó recoñecemento de dereitos e obrigacións de contido económico ou que poidan ter repercusión financeira ou patrimonial. Intervención formal da ordeación do pago e da súa realización. • Contabilidade: refírese este apartado á fiscalización e control da contabilización de todos os gastos e ingresos da administración; así como da elaboración das contas anuais. • Xestión da facenda supramunicipal: información, control e fiscalización do cobro dos ingresos de natureza pública supramunicipais. • Apoio formativo nas funcións de Tesourería, Contabilidade e Nóminas, IRPF, Seguridade Social e Declaracións. • Calquera outra relacionada co posto que lle encomende o seu superior xerárquico. – Requisitos: pertencer á Escala de funcionarios de Administración local con habilitación de carácter nacional, Subescala de Secretaría-Intervención. – Nivel de complemento de destino: 28 – Complemento específico: 15.820,86 € – Forma de provisión: concurso ordinario e concurso unitario. – Características esenciais: persoal funcionario – Adscrición: Área de Secretaría, Área de Intervención e Área RSU – Funcións: • Área de Secretaría: • Apoio administrativo ás funcións públicas de Secretaría, comprensiva da fe pública e o asesoramento legal preceptivo incluídas no R. D. 1174/87, do 18 de setembro. • Rexistro e arquivo, coa supervisión do Secretario-Interventor • Notificacións no ámbito territorial da Mancomunidade • Área Económica: • Apoio administrativo ás funcións públicas de Intervención: control e a fiscalización interna da xestión económico-financeira e presupostaria, incluídas no R. D. 1174/87, do 18 de setembro. • Tesourería, co apoio formativo da Secretaría-Intervención: que se desagrega en: • Recadación: Control e rexistro no libro de caixa, control do estado das contas bancarias, notificación e información da recadación voluntaria e executiva así como o apremio dos morosos • Manexo e custodia de fondos: Manexo e custodia de fondos: realización e supervisión de calquera cobro ou pago que se produza nas arcas supramunicipais, así como as necesarias previsións de tesourería. • Nóminas, IRPF, Seguridade Social e Declaracións, co apoio formativo da Secretaría-Intervención: servizo de confección do expediente da nómina para ser sometido á súa fiscalización e posterior aprobación; xestión e presentación do IRPF, retido a conta; xestión e presentación da Seguridade Social polo sistema rede; xestión e presentación dos modelos que en cada caso corresponda (110, 111, 115, 347, etc.) • Contabilidade: contabilización dos ingresos e gastos da Administración, coa supervisión da Intervención supramunicipal. • Área dos R. S. U: • Fiscalización do correcto funcionamento do obxecto competencial da Mancomunidade (recollida e tratamento dos RSU) e da xestión do concesionario, para o que poderá inspecciona-lo servizo público e instalacións • Calquera outra relacionada co posto (en calquera das tres áreas) que lle encomende o seu superior xerárquico (Presidente e Secretario-Interventor) – Requisitos: Título de Bacharelato ou Técnico. – Nivel de complemento de destino: 22 – Complemento específico: 10.373,50 € – Forma de provisión: concurso O Presidente Asdo. Ramón Noceda Caamaño.